**ACORD DE MEDIU**

proiect

Ca urmare a cererii adresate de **SC MILARIMAR** **SRL** cu sediul în judeţul Gorj, oraşul Motru, str. Solitarilor, nr. 1, bl. D1, sc. B, etaj 1, ap. 39, înregistrata la APM Mehedinţi cu nr. 1157/30.01.2020, în baza prevederilor Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, a Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, după caz, se emite:

ACORD DE MEDIU

pentru proiectul

**Deschidere microcarieră experimentală în perimetul Valea lui Milcu, pentru lucrări de foraje și excavări în vederea efectuării prospecțiunilor geologice în comuna Broşteni, judeţul Mehedinţi**

în scopul stabilirii condiţiilor şi a măsurilor pentru protecţia mediului care trebuie respectate pentru realizarea proiectului, care prevede:

I. 1. Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, *pct. 2 Industria extractiva, lit. a.:”cariere, exploatari miniere de suprafata si de extractie a turbei, altele decat cele prevazute in anexa nr.1.*

**2. Descrierea proiectului şi a tuturor caracteristicilor lucrărilor prevăzute de proiect, inclusiv instalaţiile, echipamentele şi resursele naturale utilizate.**

Conform **Ordinului Preşedintelui Agenţiei Naţionale pentru Resurse Minerale, nr. 6/15.01.2019, publicat în Monitorul Oficial al României Partea I, nr. 71/29.01.2019,** coordonatele de delimitare a perimetrului de explorare Valea lui Micu, judeţul Mehedinţi sunt următoarele, în sistem de proiecţie „STEREO 1970”

| **Punct** | **X** | **Y** |
| --- | --- | --- |
| 1 | 365.704 | 339.765 |
| 2 | 365.779 | 339.402 |
| 3 | 365.918 | 339.505 |
| 4 | 366.227 | 339.533 |
| 5 | 366.224 | 339.758 |
| 6 | 365.992 | 339.852 |

Perimetrul de explorare pentru lignit are o suprafaţă de **0,154 km².**

Din această suprafaţă, pentru realizarea lucrărilor de exploatare experimentală, este necesară ocuparea unei suprafeţe de **22.000 m²**, distribuită astfel:

* amenajarea microcarierei experimentale (decapare sol, extracţie lignit), 15.000 m²;
* amenajare depozit temporar (depozit de sol şi haldă de steril), cca. 7.000 m².

Coordonatele de delimitare a zonei unde se vor executa lucrări de exploatare experimentală şi haldare temporară (**22.000 m²**) sunt:

|  |  |  |
| --- | --- | --- |
| **Punct** | **x** | **y** |
| 1 | 366.192,25 | 339.539,25 |
| 2 | 366.192,25 | 339.673,25 |
| 3 | 366.080,25 | 339.673,25 |
| a | 366.080,25 | 339.644,34 |
| b | 365.959,28 | 339.700,32 |
| c | 365.959,28 | 339.642,52 |
| d | 366.080,25 | 339.586,54 |
| 4 | 366.080,25 | 339.539,25 |

Suprafeţele necesare pentru execuţia lucrărilor de exploatare experimentală totalizează 22.000 m², fiind împărţite în următoarele obiective:

* *Microcariera experimentală* are o suprafaţă de 15.000 m², fiind delimitată de următoarele coordonate, în sistem de proiecţie „STEREO 1970”:

|  |  |  |
| --- | --- | --- |
| **Punct** | **x** | **y** |
| 1 | 366.192,25 | 339.539,25 |
| 2 | 366.192,25 | 339.673,25 |
| 3 | 366.080,25 | 339.673,25 |
| 4 | 366.080,25 | 339.539,25 |

Distanţa dintre amplasamentul microcarierei experimentale şi cele mai apropiate locuinţe este de cca. 350 m.

* *Halda temporară de steril* are o suprafaţă de 7.000 m², fiind delimitată de următoarele coordonate, în sistem de proiecţie „STEREO 1970”:

|  |  |  |
| --- | --- | --- |
| **Punct** | **x** | **y** |
| **a** | 366.080,25 | 339.644,34 |
| **b** | 365.959,28 | 339.700,32 |
| **c** | 365.959,28 | 339.642,52 |
| **d** | 366.080,25 | 339.586,54 |

Distanţa dintre halda temporară de steril şi cele mai apropiate locuinţe este de 280 m.

Terenurile pe care se vor efectua lucrările de exploatare experimentală sunt în proprietate privată, persoană juridică S.C. MILARIMAR S.R.L. şi persoane fizice, cu care S.C. MILARIMAR S.R.L. a încheiat contracte de vânzare-cumpărare.

Centrele urbane cele mai apropiate sunt Motru la cca. 6 km spre nord, Strehaia la cca. 25 km spre sud, Baia de Aramă la cca. 35 km spre nord-vest, Drobeta Turnu Severin la cca. 38 km spre sud-vest şi Târgu Jiu la cca. 48 km spre nord-est.

Accesul auto în zona perimetrului Valea lui Milcu, judeţul Mehedinţi se poate face astfel:

* pe DN6-E70 (Bucureşti - Alexandria - Craiova - Drobeta Turnu Severin - Timişoara - Cenad) până la Drobeta Turnu Severin, de unde se continuă pe DN67 (Drobeta Turnu Severin - Târgu Jiu - Râmnicu Vâlcea), până la localitatea Meriş, de unde pe drumuri comunale se ajunge la perimetru;
* pe A1-DN7-E81 (Bucureşti - Piteşti - Râmnicu Vâlcea - Sibiu - Deva - Arad - Nădlac) până la Râmnicu Vâlcea, de unde se continuă pe DN67 (Drobeta Turnu Severin - Târgu Jiu - Râmnicu Vâlcea), până la localitatea Meriş, de unde pe drumuri comunale se ajunge la perimetru.

Accesul în zona exploatării experimentale se face pe un drum de ţară din localitatea Broşteni.

## I.2.1. Descrierea principalelor caracteristici ale procesului de producţie

Activitatea de explorare şi exploatare experimentală a resurselor de lignit din perimetrul de explorare Valea lui Milcu, judeţul Mehedinţi cuprinde următoarele etape:

* *etapa de deschidere*:
  + lucrări de deschidere – amenajarea accesului la microcariera experimentală şi a drumurilor tehnologice de acces la fronturile de exploatare;
  + lucrări de pregătire – îndepărtarea rocilor sterile din ampriza carierei;
* *etapa de funcţionare*:
  + lucrări miniere de exploatare experimentală a resurselor de lignit;
* *etapa de dezafectare şi închidere a obiectivului*:
  + reconstrucţia ecologică a zonelor afectate de exploatarea experimentală;
  + reconstrucţia ecologică a zonelor afectate de halda de steril şi depozitul de sol vegetal;
* *etapa de monitorizare post-închidere*.

### *I.2.1.1. Organizare de şantier*

Suprafaţa totală aferentă incintei este de circa 500 m², amenajarea acesteia constând în decaparea şi depozitarea separată a solului vegetal, nivelare şi acoperire cu strat de balast.

În incintă, în afara utilităţilor necesare activităţii de exploatare experimentală vor fi amenajate, în mod obligatoriu, următoarele:

* baracamente pentru birouri, magazii, vestiare şi punct de prim ajutor;
* punct P.S.I. dotat cu scule şi stingător de incendiu cu spumă;
* platformă pentru staţionarea utilajelor.

Pentru desfăşurarea activităţilor miniere în microcariera experimentală Valea lui Milcu, S.C. MILARIMAR S.R.L. dispune de următoarele dotări:

Utilaje pentru exploatare şi transport:

* excavator - 1 buc.;
* încărcător - 1 buc.;
* buldozer - 1 buc.;
* autobasculante - 2 buc.

Pentru consumul de apă potabilă al personalului muncitor societatea va asigura aprovizionarea cu apă minerală îmbuteliată conform normativelor în vigoare.

La finalul lucrărilor de exploatare experimentală, în cazul în care societatea nu va dori continuarea lucrărilor în faza de exploatare în baza unei licenţe de exploatare, conform art. 18 şi 20 din Legea minelor nr. 85/2003, această incintă va fi dezafectată şi redată în folosinţă conform încadrării iniţiale (arabil).

### *I.2.1.2. Lucrări de deschidere*

Accesul în zona exploatării experimentale se face pe un drum de ţară din localitatea Broşteni.

Deschiderea zăcământului de lignit se va face prin tranşee şi semitranşee din drumul principal de acces, cu pante şi profile adecvate transportului auto.

Tranşeea de deschidere va fi săpată în partea nordică a microcarierei experimentale, sensul de avansare a lucrărilor fiind de la nord spre sud.

### *I.2.1.4. Lucrări de pregătire*

În cazul zăcământului Valea lui Milcu, lucrările de pregătire pentru exploatarea lignitului constau în:

* îndepărtarea vegetaţiei de pe suprafaţa necesară asigurării producţiei;
* excavarea rocilor sterile care alcătuiesc coperta zăcământului (lucrări de descopertare).

Din lucrările de pregătire nu rezultă cantităţi de substanţă minerală utilă.

Terenurile din zona perimetrului Valea lui Milcu sunt reprezentate din terenuri extravilane arabile.

Lucrările de descopertare se vor face etapizat, prin tăiere mecanică cu buldozerul şi/sau excavatorul şi încărcare cu excavatorul în autobasculante şi evacuare după caz la halda de steril sau depozitul temporar de sol vegetal:

Pregătirea constă în conturarea treptei, asigurarea căilor de transport a masei miniere şi platforma de lucru la nivelul fiecărei trepte.

Solul vegetal va fi decapat prin tăiere cu buldozerul şi transportat pentru depozitare temporară, în vederea utilizării la lucrările de reconstrucţie ecologică a zonelor afectate.

Tehnologia de execuţie a lucrărilor de decapare, încărcare şi transport a solului vegetal este prezentată în figura de mai jos.



Lucrările de excavare pentru steril, se vor realiza cu aceeaşi tehnologie ca şi lucrările de exploatare pentru substanţa minerală utilă, respectiv:

* dislocarea materialului din masiv;
* încărcarea materialului dislocat în mijloacele de transport;
* transportul materialului.

Excavarea rocilor sterile care alcătuiesc coperta zăcământului se va face în două trepte cu înălţimea maximă de 15,0 m.

Treapta superioară de steril se va excava în două subtrepte:

* subtreapta superioară va avea o grosime medie de 0,20 m şi va reprezenta excavarea selectivă a solului vegetal.
* subtreapta a doua va avea o grosimi variabile de până la 9,8 m.

Volumul total de steril, care va rezulta prin descopertarea zăcământului de lignit, este estimat la 85.000 m³, reprezentând cca. 3.000 m³ sol vegetal şi 82.000 m³ roci sterile (nisipuri, nisipuri argiloase, argile nisipoase, argile şi urme de cărbune). Rocile sterile vor fi depozitate temporar, în apropierea microcarierei, pe un amplasament cu o suprafaţă de cca. 7.000 m2, urmând apoi să se treacă la haldarea interioară.

### *I.2.1.5. Lucrări de exploatare*

Pentru *exploatarea experimentală* a resurselor de lignit din perimetrul Valea lui Milcu se va aplica o variantă tehnologică a metodei de exploatare “***în microcarieră cu trepte descendente cu haldarea în afara spaţiului exploatat***”.

Derocarea se va face prin tăiere mecanică cu excavatorul şi transport auto.

Această metodă este considerată ca fiind metoda optimă de exploatare a zăcământului, deoarece:

* zăcământul este stratiform, cu o dezvoltare continuă;
* zăcământul este cantonat în apropierea suprafeţei.

Elementele geometrice ale treptei de exploatare:

* Treapta de steril:
* înălţimea maximă a treptei – h: 15,0 m;
* unghiul maxim de taluz al treptei de lucru – α: 45º;
* lăţimea bermei treptei de lucru: 8,0 m;
* lăţimea bermei de transport: 6,0 m;
* lăţimea bermei de siguranţă: 3,0 m.
* Treapta de util:
* înălţimea maximă a treptei – h: 2,85 m;
* unghiul maxim de taluz al treptei de lucru – α: 45º;
* lăţimea bermei treptei de lucru: 8,0 m;
* lăţimea bermei de transport: 6,0 m;
* lăţimea bermei de siguranţă: 3,0 m.
* Unghiul general de taluz al microcarierei: – α: 40º – 45º;

Derocarea masei miniere se va face cu un excavator cu cupă dreaptă, substanţa minerală utilă, lignitul, precum şi sterilul din copertă fiind roci cu tărie medie.

Din exploatarea experimentală va fi extrasă o cantitate de cca. 10.000 t de lignit.

După derocare, producţia minieră va fi încărcată în autocamioane şi transportată la punctele de valorificare.

### *I.2.1.6. Lucrări de haldare*

Volumul total de steril, care va rezulta prin descopertarea zăcământului de lignit, este estimat la 85.000 m³, reprezentând cca. 3.000 m³ sol vegetal şi 82.000 m³ roci sterile (nisipuri, nisipuri argiloase, argile nisipoase, argile şi urme de cărbune).

După excavare, solul vegetal şi rocile sterile se vor depozita temporar pe un amplasament situat lângă microcariera experimentală, pe un amplasament cu o suprafaţă de cca. 7.000 m², urmând apoi să se treacă la haldarea interioară.

Pe halda temporară de steril care va avea o suprafaţă de cca. 7.000 m² se va halda o cantitate de cca. 85.000 m³, urmând apoi să se treacă la haldarea interioară.

Parametrii haldei temporare de steril:

* H (înălţimea) = 12 – 15,0 m;
* B (berma de siguranţă) = 10,0 m;
* Φ (unghiul de taluz) = 30 - 33º.

### *I.2.1.7. Tehnologia de prelucrare a produselor finite*

Producţia obţinută va fi utilizată pentru constituirea probelor tehnologice şi testarea pieţei privind posibilităţile de valorificare a lignitului.

### *I.2.1.8. Transportul*

Producţia minieră rezultată din exploatarea resurselor de lignit va fi transportată la beneficiari (persoane fizice şi juridice) cu autobasculante de 16 t.

Transportul se va face pe drumuri situate în extravilanul comunei Broşteni.

În eventualitatea producerii unor daune de orice fel, cauzate de transportul producţiei miniere, responsabilitatea acestora revine integral beneficiarului, S.C. MILARIMAR S.R.L.

**II. Motivele şi considerentele care au stat la baza emiterii acordului de mediu:**

**• Modul de incadrare in planul de urbanism si amenajarea teritoriului:**

Conform Certificatului de Urbanism nr. 2/17.01.2020 eliberat de Primaria Comunei Brosteni, terenul pe care se doreşte exploatarea experimentală a resurselor de lignit, se prezintă astfel:

Regimul juridic – Teren în suprafaţă de 22.000 m², situat în extravilanul comunei Broşteni, în perimetrul Valea lui Milcu, proprietăţi private persoane fizice şi proprietate privată persoană juridică S.C. MILARIMAR S.R.L., teren înscris în C.F. 51545, UAT Broşteni.

Regimul economic – Categoria de folosinţă actuală – extravilan arabil.

**• Motivele/criteriile pe baza cărora s-a ales alternativa, inclusiv tehnologică şi de amplasament:**

Alternativele posibile care au fost analizate pentru proiectul propus sunt următoarele:

* alternativa „0” - nerealizarea proiectului;
* alternativa „I”-implementarea proiectului „Deschidere microcarieră experimentală”;

Menţionăm că aceste alternative sunt singurele posibile, având în vedere intenţia beneficiarului de a valorifica resursa de lignit de pe amplasament.

Nu au fost analizate alternative de amplasamente ale exploatării experimentale propriu-zise, deoarece:

* activitatea de explorare se realizează în baza **licenţei de explorare, eliberată de către A.N.R.M. Bucureşti cu nr. 21.869/2019;**
* activitatea este strict legată de amplasamentul resurselor geologice de lignit, prin urmare analiza comparativă a mai multor locaţii de derulare a exploatării experimentale ar contraveni scopului de bază al acesteia.

### *Varianta „0” - alternativa neimplementării proiectului*

Alternativa „0” presupune menţinerea amplasamentului în stadiul actual de folosinţă.

Menţionăm că pe amplasamentul propus pentru exploatarea experimentală a resurselor de lignit din perimetrul Valea lui Milcu până în prezent au fost executate lucrări care se realizează fără afectarea terenului (foraje de explorare, cartări de detaliu, ridicări topografice şi măsurători geofizice).

În situaţia în care s-ar renunţa la implementarea proiectului şi având în vedere situaţia actuală a amplasamentului *sunt necesare lucrări uşoare de refacere a mediului*.

Principalele forme de impact asociate adoptării alternativei „zero” sunt:

* vulnerabilitate socială ridicată din cauza caracterului monoindustrial al zonei;
* pierderea oportunităţilor de dezvoltare economico-socială a zonei şi de valorificare economică a resursei minerale existente pe amplasament;
* pierderea unor venituri suplimentare din taxe şi impozite;
* pierderea unui număr important de locuri de muncă pe plan local;
* pierderea unor investiţii importante în sprijinul economiei locale;
* pericolul de a nu se putea asigura rezerva de energie în perioadele secetoase sau în care nu este vânt sau soare.

Un astfel de proiect poate produce un pronunţat impact potenţial asupra domeniului socio-economic al unităţii administrativ-teritoriale în care urmează să se implementeze, exprimat sintetic prin crearea cadrului favorabil dezvoltării sociale a comunităţii locale, sub forma creării noilor locuri de muncă.

Trebuie menţionată şi nota generală favorabilă conferită de un asemenea proiect prin contribuţiile financiare directe şi indirecte la bugetul local.

### *Alternativa „I” - implementarea proiectului „Exploatarea experimentală a resurselor de lignit”*

Pentru o bună funcţionare a activităţilor industriale, pentru costuri reduse privind transportul materiilor prime, materialelor etc., există, în general, preferinţe de amplasare.

Amplasarea obiectivului industrial a ţinut cont de o serie de factori, cum ar fi:

* existenţa în zonă a altor exploatări deschise anterior;
* situarea într-o zonă bogată din punct de vedere al substanţei minerale utile;
* forţa de muncă este suficientă în zonă, cererea de locuri de muncă fiind mare;
* accesul în zonă se realizează cu uşurinţă;
* amplasarea în spaţiul propus şi activitatea desfăşurată nu determină impact semnificativ asupra mediului înconjurător, obiectivul fiind situat izolat.

Beneficiarul şi proiectantul de specialitate au analizat alternativele, alegând soluţia optimă tehnic şi economic, specifică terenului şi condiţiilor existente pe teren.

Activitatea de explorare şi exploatare experimentală a resurselor de lignit din perimetrul Valea lui Milcu constă în:

* lucrări de deschidere – amenajarea accesului la microcariera experimentală şi a drumurilor tehnologice de acces la fronturile de exploatare;
* lucrări de pregătire – îndepărtarea rocilor sterile din ampriza microcarierei - cca. 85.000 m³ roci sterile;
* lucrări de exploatare experimentală a resurselor de lignit - cca. 10.000 t lignit;

La finalul lucrărilor de extracţie la parametrii proiectaţi, va rezulta o excavaţie cu:

* ampriza microcarierei experimentale: 1,50 ha;
* vatra microcarierei experimentale: 0,283 ha;
* adâncimea maximă a microcarierei experimentale: 25 m (două trepte de exploatare cu înălţimea maximă de 15 m);

Tehnologia de exploatare fiind bine cunoscută se poate aplica imediat ce lucrările de exploatare a resurselor de lignit sunt avizate.

| **Alternativa „0”** | **Alternativa „I”** |
| --- | --- |
| Neimplementarea proiectului va duce la menţinerea folosinţei actuale a terenului | Realizarea proiectului în alternativa „I” duce la următoarele caracteristici tehnice: |
| Terenuri aflate în proprietatea S.C. MILARIMAR S.R.L. sau în proprietate privată, persoane fizice. | Exploatarea resurselor de lignit se face pe o adâncime maximă de 25 m, rezultând o cantitate de cca. 10.000 t lignit şi 85.000 m³ roci sterile; |
|
| Teren amplasat în extravilan într-o zonă antropizată de activităţi miniere ce se desfăşoară de mai mulţi ani, la distanţă mare faţă de ariile naturale protejate. |
| Din punct de vedere economic, această alternativă este eficientă şi se realizează scopul proiectului şi al Certificatului de urbanism nr. 2/17.01.2020, respectiv „Deschidere microcarieră experimentală în perimetrul Valea lui Milcu, judeţul Mehedinţi”. |
| Folosinţa actuală – extravilan arabil. |
|  |

**• încadrarea în BAT, BREF/conformarea la concluziile BAT, prevederile BREF aplicabile, după caz:**

Tehnologia de exploatare corespunde cu cele mai bune tehnici disponibile (BAT) pe plan international. BAT prevede utilizarea deseurilor de explatare pentru umplerea carierelor in timpul explatrii pentru a evita generarea unui impact suplimentar in etapa de inchidere datorita activitatilor de transport si haldare.

**Toată cantitatea de roci sterile provenite din execuţia lucrărilor de exploatare experimentală a resurselor de lignit din perimetrul Valea lui Milcu va fi utilizată ulterior la reconstrucţia ecologică a terenurilor programată la finalul activităţii de exploatare experimentală**.

**• respectarea cerinţelor comunitare transpuse în legislaţia naţională:**

- respectarea prevederilor O.U.G. nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare;

- respectarea prevederilor Legii apelor nr. 107/1996, cu modificările şi completările ulterioare;

- H.G. nr. 352/2005 pentru modificarea şi completarea H.G. nr. 188/2002 privind condiţiile de descărcare în mediul acvatic al apelor uzate;

- respectarea prevederilor Legii nr. 211/2011 privind regimul deseurilor, republicata cu modificarile ulterioare;

- H.G. nr. 856/2002 privid evidenta gestiunii deseurilor si pentru aprobarea listei cuprinzand deseurile, inclusiv deseurile periculoase;

- H.G. nr. 235/2007 privind gestionarea uleiurilor uzate

Decizia de emitere a acordului de mediu a fost luata in urma verificarii documentatiei depuse si a amplasamentului, in urma consultarii publicului si a autoritatilor publice competente membre ale Comisiei de Analiza Tehnica, pe baza recomandarilor si a concluziilor Raportului privind impactul asupra mediului.

**• cum răspunde/respectă zonele de protecţie sanitară, obiectivele de protecţie a mediului din zonă pe aer, apă, sol etc.:** decizia de emitere a acordului de mediu se bazează pe respectarea prevederilor legale privind măsurile ce se impun privind protecţia atmosferei, apei, solului şi subsolului, deşeurilor.

• **compatibilitatea cu obiectivele de protecţie a siturilor Natura 2000, după caz:**

*perimetrul de explorare Valea lui Milcu în care se va desfăşura activitatea de deschidere microcarieră experimentală de lignit nu se suprapune peste nici o zonă în care au fost instituite Situri de Importanţă Comunitară (SCI) sau Arii Speciale de Protecţie Avifaunistică (SPA) şi nici nu se află în imediata vecinătate a acestora*.

Terenul aferent acestui proiect este amplasat la cca. 27,0 km distanţă de limita Sitului de Importanţă Comunitară ROSCI0198 – Platoul Mehedinţi, la cca. 20,0 km distanţă de limita Sitului de Importanţă Comunitară ROSCI0045 – Coridorul Jiului, la cca. 11,0 km, respectiv 14,5 km distanţă de limita Sitului de Importanţă Comunitară ROSCI0366 – Râul Motru şi la cca. 3,0 km distanţă de limita ariei protejate de interes naţional – Geoparcul Platoul Mehedinţi.

**• luarea în considerare a impactului direct, indirect şi cumulat cu al celorlalte activităţi existente în zonă etc./cumularea impactului cu impactul altor proiecte existente şi/sau aprobate.**

Perimetrul Valea lui Milcu este amplasat în bazinul minier al Olteniei (Dunăre - Motru), într-o zonă cu potenţial, în ceea ce priveşte exploatarea lignitului.

În zona perimetrului Valea lui Milcu au fost identificate mai multe investiţii, ce au ca scop exploatarea lignitului şi anume:

* în imediata apropiere, perimetrele învecinate având 2 puncte comune, societatea LORFA S.R.L. realizează lucrări de exploatare experimentală, conform art. 17 din Legea minelor nr. 85/2003, până la aprobarea prin H.G. a Licenţei de exploatare;
* la circa 2,98 km vest, este o fostă licenţă a S.C. SABA PRODUCTS S.R.L, zonă cunoscută ca fiind exploatată parţial în subteran;
* la circa 5,48 km vest, societatea EXPLOTRANS MIN S.R.L. realizează lucrări de exploatare experimentală, conform art. 17 din Legea minelor nr. 85/2003, până la aprobarea prin H.G. a Licenţei de exploatare.

Având în vedere că suntem într-o regiune antropizată de activităţi miniere ce se desfăşoară de mai mulţi ani, microcariera experimentală din perimetrul Valea lui Milcu nu va amplifica impactul existent.

**III.** **Concluziile Raportului privind impactul asupra mediului** **şi măsurile pentru prevenirea, reducerea şi, unde este posibil, compensarea efectelor negative semnificative asupra mediului:**

**• măsuri în timpul realizării proiectului (se vor preciza pentru: apă, aer, sol, subsol, biodiversitate/arii naturale, zgomot, vibraţii, radiaţii, deşeuri, risc pentru sănătate, peisaj, patrimoniu cultural şi istoric, resurse naturale etc.) şi efectul implementării acestora:**

* **Măsuri de diminuare a impactului asupra apelor**

Pentru reducerea posibilităţilor de poluare a acviferelor, se vor adopta următoarele măsuri:

* lucrările de exploatare experimentală a resurselor de lignit se vor realiza numai în perimetrul minier aprobat de către A.N.R.M.;
* respectarea metodei de exploatare experimentală aprobată prin Proiectul Tehnic;
* nivelarea vetrei şi a bermelor microcarierei şi a platformei haldei temporare, realizându-se pante de scurgere adecvate;
* întreţinerea utilajelor, schimbul de ulei şi alimentarea cu motorină a acestora nu se va face niciodată în albia minoră a râului; operaţiile se vor face numai de către personal instruit astfel încât să prevină împrăştierea produselor petroliere;
* alimentarea cu combustibili, schimbul de ulei şi reparaţiile curente se vor efectua numai pe platformele betonate special amenajate, la sediul societăţii.
* alimentarea cu combustibili, schimbul de ulei şi reparaţiile curente se vor efectua numai în zone special amenajate în acest scop; sub rezervorul acestora se va întinde o folie din material plastic;
* reviziile şi reparaţiile utilajelor se vor face periodic conform graficelor şi specificaţiilor tehnice la service-uri autorizate;
* gestionarea corespunzătoare a deşeurilor şi a materialului din descopertă;
* menţinerea în bună stare a drumurilor de acces.
* **Măsuri de diminuare a impactului asupra aerului**

Pentru asigurarea unor condiţii normale de lucru, sub aspectul protecţiei mediului, precum şi pentru reducerea la minim a efectelor agenţilor poluanţi asupra aerului, sunt necesare o serie de acţiuni:

* lucrările de exploatare experimentală a resurselor de lignit se vor realiza numai în perimetrul aprobat de către A.N.R.M.;
* se vor folosi în principal utilaje echipate cu motoare cu catalizator;
* circulaţia auto se va face numai pe drumurile existente fără a se produce pierderi de material pe carosabil;
* întreţinerea utilajelor, reparaţiile acestora se vor face periodic, conform recomandărilor firmelor producătoare pentru evitarea degajării suplimentare de noxe în timpul funcţionării;
* alimentarea cu combustibili, schimbul de ulei şi reparaţiile curente se vor efectua numai pe platformele special amenajate, la organizarea de şantier a societăţii MILARIMAR S.R.L.;
* se vor lua măsuri în ceea ce priveşte diminuarea concentraţiilor de pulberi în atmosferă, în principal pe drumurile utilizate pentru transportul producţie miniere - prin umectarea drumurilor tehnologice şi limitarea vitezei autobasculantelor.

Odată cu sistarea lucrărilor, impactul asupra aerului va fi mult redus în perioada executării lucrărilor de închidere şi practic eliminat odată cu finalizarea lucrărilor de reconstrucţie ecologică.

* **Măsuri de diminuare a impactului asupra solului**

Pentru diminuarea impctului asupra solului, se vor adopta următoarele măsuri:

* nu se vor face depozite de lignit în zona perimetrului de explorare mai mari decât posibilitatea zilnică de transport;
* respectarea metodei de exploatare experimentală aprobată prin Proiectul Tehnic;
* limitarea descopertărilor la limita asigurării cu rezerve deschise şi pregătite;
* se va evita poluarea solului cu produse petroliere (carburanţi, uleiuri);
* la alimentarea utilajelor, sub rezervorul acestora se va întinde o folie din material plastic, iar reviziile şi reparaţiile capitale se vor executa la sediul unităţii;
* îndepărtarea imediată a solului contaminat şi a produselor petroliere scurse accidental de la utilajele în exploatare prin folosirea de materiale absorbante;
* excavarea rocilor sterile din coperta zăcământului se va face selectiv, în două subtrepte, fiind excavat separat solul vegetal;
* depozitarea temporară a rocilor sterile şi a solului vegetal se va face pe un amplasament situat în imediata apropiere a microcarierei experimentale;
* după exploatarea integrală a resurselor de lignit, rocile sterile vor fi utilizate la realizarea lucrărilor de refacere a mediului;
* gestionarea corespunzătoare a materialului din descopertă şi a deşeurilor menajere;
* deşeurile reciclabile se vor colecta şi valorifica conform prevederilor Legii nr. 211/2011, H.G. nr. 856/2002, H.G. nr. 1132/2008, H.G. nr. 235/2007, H.G. nr. 621/2005, cu modificările şi completările ulterioare.

După terminarea lucrărilor de explorare şi exploatare experimentală, la reintegrarea în ambientul natural al amplasamentului vor fi avute în vedere următoarele:

* reprofilarea taluzelor;
* depunere rambleu pe vatră şi compactare;
* nivelarea suprafeţei vetrei şi bermelor;
* acoperirea cu sol vegetal;
* înierbarea suprafeţelor;
* îndepărtarea deşeurilor de pe amplasament.

Prin măsurile de refacere a mediului efectele asupra solului vor fi mult diminuate, la finalul lucrărilor de exploatare experimentală fiind programate lucrări de reconstrucţie ecologică constând în acoperirea cu sol vegetal şi revegetalizarea acestora.

* **Măsuri de diminuare a impactului asupra subsolului**

Lucrările de exploatare experimentală a resurselor de lignit vor conduce la scoaterea din circuitul natural a unor suprafeţe de teren şi crearea unor noi forme de relief, artificiale. Aceste lucrări nu conduc la schimbări majore în mediul geologic, care să aibă efect ireversibil asupra condiţiilor hidrogeologice si hidrologice.

Din punct de vedere chimic, calitatea subsolului nu va fi afectată, lucrările de exploatare vor conduce doar la schimbări ale morfologiei terenului, a proprietăţilor fizico-mecanice şi termice ale solului.

Având în vedere că suntem într-o regiune antropizată de activităţi miniere ce se desfăşoară de mai mulţi ani, microcariera experimentală din perimetrul Valea lui Milcu nu va amplifica impactul existent asupra subsolului.

` Pentru diminuarea impactului asupra subsolului se vor lua următoarele măsuri:

* respectarea metodei de exploatare experimentală aprobată prin Proiectul Tehnic;
* nu se vor face depozite de lignit în zona perimetrului de exploatare mai mari decât posibilitatea zilnică de transport;
* excavarea rocilor sterile din coperta zăcământului se va face selectiv, în două subtrepte, fiind excavat separat solul vegetal;
* rocile sterile provenite din lucrările de descopertare vor fi utilizate rambleerea microcarierei experimentale;
* se va evita poluarea solului cu produse petroliere (carburanţi, uleiuri);
* utilizarea de materiale absorbante pentru eliminarea scurgerilor accidentale de produse petroliere şi evitarea migrării acestora.

Prin măsurile de refacere a mediului care se vor desfăşura în timpul şi la finele perioadei de exploatare, efectele asupra solului şi subsolului vor fi mult diminuate, la finalul lucrărilor de exploatare fiind programate lucrări de reconstrucţie ecologică constând în acoperirea cu sol vegetal şi revegetalizarea acestora; suprafeţele afectate se vor încadra în ambientul natural al zonei.

* **Măsuri de diminuare a impactului asupra biodiversitatii**

*Perimetrul de explorare Valea lui Milcu, judeţul Mehedinţi, în care se va desfăşura activitatea de deschidere microcarieră experimentală de lignit nu se suprapune peste nici o zonă în care au fost instituite Situri de Importanţă Comunitară (SCI) sau Arii Speciale de Protecţie Avifaunistică (SPA) şi nici nu se află în imediata vecinătate a acestora*.

Terenul aferent acestui proiect este amplasat la cca. 27,0 km distanţă de limita Sitului de Importanţă Comunitară ROSCI0198 – Platoul Mehedinţi, la cca. 20,0 km distanţă de limita Sitului de Importanţă Comunitară ROSCI0045 – Coridorul Jiului, la cca. 11,0 km, respectiv 14,5 km distanţă de limita Sitului de Importanţă Comunitară ROSCI0366 – Râul Motru şi la cca. 3,0 km distanţă de limita ariei protejate de interes naţional – Geoparcul Platoul Mehedinţi.

Terenul de amplasare a perimetrului Valea lui Milcu este extravilan, arabil şi se învecinează cu terenuri agricole care sunt cultivate aleator cu specii de cereale şi cu terenuri pe care se realizează lucrări de exploatare a cărbunelui.

Impactul produs asupra biodiversităţii prin realizarea obiectivului de investiţie „***Deschidere microcarieră experimentală în perimetrul Valea lui Milcu, judeţul Mehedinţi***” este nesemnificativ, fără urmări grave pe termen mediu sau lung asupra florei şi faunei din zona perimetrului.

Pentru diminuarea impactului asupra biodiversităţii din zonă, se vor avea în vedere următoarele măsuri:

* utilizarea drumurilor de exploatare existente, care se află într-o stare bună de întreţinere;
* respectarea metodei de exploatare experimentală aprobată prin Proiectul Tehnic;
* diminuarea concentraţiilor de pulberi în atmosferă, în principal pe drumurile utilizate pentru transportul producţiei;
* folosirea utilajelor în limita timpilor de funcţionare necesari pentru activitatea proiectată;
* utilizarea de echipamente şi autobasculante performante, care să nu producă un impact semnificativ asupra mediului prin noxele emise;
* amenajarea depozitului de sol vegetal pentru depozitarea temporară a acestuia, în vederea utilizării acestuia la ecologizare;
* depozitarea temporară a rocilor sterile se va face pe un amplasament situat în imediata apropiere a microcarierei experimentale;
* managementul deşeurilor rezultate prin implementarea proiectului;
* implementarea proiectului conform legislaţiei care reglementează această categorie de activităţi economice, cu respectarea tehnologiei care permite menţinerea parametrilor factorilor de mediu şi a biodiversităţii în limite admisibile.
* realizarea programelor de reconstrucţie ecologică.

Măsurile din studiu vor fi preluate de conducerea societăţii în vederea aplicării şi utilizării celor mai bune tehnici disponibile care să asigure un nivel minim de zgomot, vibraţii şi praf, astfel că efectele asupra terenurilor agricole şi în special asupra biodiversităţii din zonele perimetrale să fie excluse.

### Măsuri de diminuare a impactului asupra peisajului

* lucrările de exploatare experimentală a lignitului se vor realiza numai în perimetrul aprobat de către A.N.R.M.;
* respectarea cu stricteţe a tuturor proiectelor tehnice aprobate, a tehnologiilor autorizate şi a reglementărilor în vigoare pentru toate activităţile proiectului;
* menţinerea trăsăturilor de continuitate a formei terenului ori de câte ori va fi posibil şi minimizarea schimbărilor topografice ori de câte ori va fi posibil;
* menţinerea vegetaţiei existente ori de câte ori va fi posibil;
* plantarea de specii indigene în grupuri mixte care să imite peisajul natural şi să mascheze activităţile de exploatare;
* organizarea sistemelor de spaţii verzi în interiorul perimetrului va fi făcută astfel încât să se realizeze continuitatea cu peisajul natural în care nu se intervine decât pentru operaţiuni de igienizare a pădurilor.

Beneficiarul va implementa măsuri de reducere a impactului în toate perioadele de implementare a investiţiei: în etapa de pregătire şi de construcţie, în etapa operaţională şi în etapa de închidere a activităţii, care vor urmări protecţia tuturor factorilor de mediu, inclusiv a peisajului.

Prin protecţia factorilor de mediu abiotici şi implicit a celor biotici, ca urmare a tehnologiei performante folosite, se vor asigura condiţii pentru ca impactul produs (direct, indirect, cumulat, rezidual etc.) în orice etapă de implementare a proiectului să aibă o valoare nesemnificativă.

* **Măsuri de diminuare a impactului asupra mediului social si economic**

Ordonanţa de Urgenţă nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare, stipulează obligativitatea respectării principiilor ecologice în procesul de dezvoltare social-economică, pentru asigurarea unui mediu de viaţă sănătos pentru populaţie.

Amplasarea lucrărilor de exploatare din perimetrul microcarierei experimentale trebuie să se realizeze fără a prejudicia în vreun fel salubritatea, ambientul, spaţiile de odihnă, tratament şi recreere, starea de sănătate şi confort ale populaţiei.

În acest sens, este necesar a fi respectate următoarele măsuri:

* lucrările de exploatare experimentală a lignitului se vor realiza numai în perimetrul aprobat de către A.N.R.M.;
* respectarea metodei de exploatare experimentală aprobată prin Proiectul Tehnic;
* diminuarea concentraţiilor de pulberi în atmosferă, în principal pe drumurile utilizate pentru transportul producţiei;
* reducerea poluării fonice prin măsuri tehnico-organizatorice;
* folosirea utilajelor în limita timpilor de funcţionare necesari pentru activitatea proiectată;
* orientarea fronturilor de lucru, astfel încât zgomotele şi vibraţiile produse în timpul activităţii de exploatare experimentală să se resimtă în limitele admise;
* utilizarea de echipamente şi autobasculante performante, care să nu producă un impact semnificativ asupra mediului prin noxele emise;
* excavarea rocilor sterile din coperta zăcământului se va face selectiv, în două subtrepte, fiind excavat separat solul vegetal;
* depozitarea temporară a rocilor sterile şi a solului vegetal se va face pe un amplasament situat în imediata apropiere a microcarierei experimentale;
* după exploatarea integrală a resurselor de lignit, rocile sterile vor fi utilizate la realizarea lucrărilor de refacere a mediului;
* amenajarea depozitului de sol vegetal pentru depozitarea temporară a acestuia, în vederea utilizării acestuia pentru reconstrucţia ecologică a terenurilor afectate, la încetarea activităţii;
* menţinerea în bună stare a drumurilor de acces;
* gestionarea corespunzătoare a materialului din descopertă şi a deşeurilor menajere;
* controlul emisiilor de gaze de combustie de la motoarele termice şi menţinerea maşinilor şi utilajelor în cadrul parametrilor prevăzuţi de fabricant şi utilizarea în principal a maşinilor echipate cu dispozitive cu catalizator;
* monitorizarea pulberilor în suspensie la limita perimetrului de explorare, astfel încât societatea să ia măsurile tehnice corespunzătoare pentru diminuarea şi reducerea oricărui tip de poluare sau de efecte asupra mediului din zonele învecinate;
* pentru cazul în care nivelul de zgomot la limita perimetrului, stabilit prin măsurători, va fi mai mare decât cel prognozat şi zgomotele produse vor afecta fauna din ariile protejate, activitatea va fi sistată, reluarea acesteia urmând a se face după montarea unor ecrane antifonice alcătuite din panouri detaşabile, construite din structuri metalice uşoare cu umplutură de materiale fonic izolante (spumă poliuretanică, vată de sticlă, etc.), amplasate în vecinătatea zonelor maxime de emisii, pe direcţia sursă-receptor;
* realizarea programelor de reconstrucţie ecologică.
* **Măsuri în timpul exploatării şi efectul implementării acestora:**

- lucrările de exploatare experimentală a resurselor de lignit se vor realiza numai în perimetrul minier aprobat de către A.N.R.M.;

– alegerea unor echipamente de muncă adecvate care să emită cel mai mic nivel de zgomot;

– reducerea poluării fonice prin măsuri tehnico-organizatorice;

– utilizarea de utilaje şi autobasculante performante, care să nu producă un impact semnificativ asupra mediului, cu respectarea graficului de reparaţii şi revizii tehnice.

Indicatori reglementați (concentrații, debite masice, nivel de zgomot):

AER – pulberi sedimentabile conform STAS 12574/1987 Aer din zonele protejate – Condiții de calitate –concentrații maxim admise la indicatorul pulberi sedimentabile – 17 g/mp/lună. Metoda de analiză conform STAS 10195/1995.

SOL – conform Ordin 756/1997.

ZGOMOT – conform SR 10009/2017 privind Acustică. Limite admisibile ale nivelului de zgomot din mediul ambiant – nivel de zgomot echivalent admis la limita spațiului funcţional – măsurat conform SR ISO 96/2-2008 - 65 dB(A) Acustică – Măsurarea și evaluarea zgomotului ambiant partea a II a: Determinarea nivelului de zgomot din mediul ambiant.

Activitatea desfăşurată pe amplasament nu trebuie să conducă la o deteriorare a calităţii aerului prin depăşirea valorilor limită stabilite prin Legea 104/2011 privind aerul înconjurător, la indicatorii de calitate specifici. Totodată se impune respectarea prevederilor STAS 12574/1987 Aer din zonele protejate – Condiții de calitate –concentrații maxim admise.

Valoarea admisă a zgomotului la limita incintei industriale nu va depăşi nivelul de presiune acustică continuu echivalent ponderat A: LAeqT 65 dB(A), conform SR 10009/2017 – Acustica – Limite admisibile ale nivelului de zgomot din mediul ambiant.

*Se vor respecta conditiile prevazute in Avizul de gospodarire a apelor nr. 27/03.04.2020 emis de A.N.A.R. - A.B.A. Jiu.*

**IV. Condiţii care trebuie respectate**

**1. În timpul realizării proiectului:**

**a) condiţii de ordin tehnic cerute prin prevederile actelor normative specifice (naţionale sau comunitare), după caz:**

Legea minelor nr. 85/2003 cu modificările și completările ulterioare;

Ordinul MMSC nr. 2881/2013 comun cu Ordinul A.N.R.M. nr. 202/2013 şi cu Ordinul ME nr. 2348/2013 pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere;

Ordonanţa de urgenta a Guvernului nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare şi a normelor privind protecţia mediului;

Legea nr. 104/2011 privind calitatea aerului înconjurător;

Legea apelor nr. 107/1996 cu modificările şi completările ulterioare;

Codul Silvic aprobat cu modificări şi completări prin Legea nr. 46/2008, cu modificările și completările ulterioare;

Legea nr. 211/2011 privind regimul deşeurilor, cu modificările si completările ulterioare;

H.G. nr. 235/2007 privind gestionarea uleiurilor uzate;

H.G. nr.1132/2008 privind regimul bateriilor şi acumulatorilor şi al deşeurilor de baterii şi acumulatori;

H.G. nr. 856/2002 privind evidenţa gestiuniii deşeurilor şi pentru aprobarea listei cuprinzând deşeurile, inclusiv deşeurile periculoase;

H.G. 856/2008 privind gestionarea deșeurilor din industriile extractive;

Respectarea normelor impuse prin legislaţia specifică din domeniul calităţii aerului

managementului apei, managementului deşeurilor, zgomot, protecţia naturii;

Asigurarea resurselor financiare pentru lucrările de refacere a mediului rezultate din proiectele tehnice.

**b) condiţii de ordin tehnic care reies din raportul privind impactul asupra mediului:**

- se vor lua măsuri ca pe timpul desfăşurării lucrărilor să nu fie afectate terenurile limitrofe;

- activitățile de manipulare a carburanților, precum și cele de reparare sau întreținere a utilajelor se vor face numai pe platforme special amenajate;

- întreținerea și repararea periodică a utilajelor și a mijloacelor de transport, pentru a diminua nivelul de emisii în atmosferă și nivelul de zgomot;

- dotarea punctului de lucru cu recipiente standard pentru colectarea și depozitarea deșeurilor menajre;

- deșeurile reciclabile se vor depozita temporar în spații special amenajate și se vor preda firmelor autorizate;

- stropirea drumurilor de acces în perioadele secetoase;

- instruirea personalului care va activa în punctul de lucru, privind măsurile de prevenire stingere a incendiilor și măsurilor de protecție a mediului.

**c) condiţiile necesare a fi îndeplinite în timpul organizării de şantier:**

Organizarea de șantier pentru realizarea proiectului va consta în:

- baracamente pentru birouri, magazii, vestiare și punct de prim ajutor;

- punct PSI dotat cu scule și stingător de incendiu cu spuma;

- platforma pentru stationarea utilajelor.

Necesarul de apă pentru consumul lucrătorilor se va asigura din comerț.

Organizarea de șantier va fi dotată cu material absorbant biodegradabil pentru curățarea eventualelor scurgeri de carburant sau ulei în vederea evitării poluării solului, pânzei freatice și a apelor de suprafață.

**d) condiţii prevăzute în avizul de gospodărire a apelor nr. 27/03.04.2020 eliberat de A.B.A. Jiu:**

-lucrările se vor executa numai pe terenuri reglementate din punct de vedere juridic

-în cazul în care se modifică prevederile avizului de gospodărire a apelor sau se vor executa lucrări suplimentare faţă de cele avizate, se va solicita aviz modificator;

-prezentul aviz nu se refera la rezistenta si stabilitatea lucrarilor si nu exclude obligativitatea solicitarii si obtinerii si a celorlalte avize si acorduri legale;

-avizul de gospodărire a apelor îşi menţine valabilitatea pe toata perioada de executie a lucrarilor daca acestea au inceput in termen de cel mult 2 ani de la dat emiterii si daca au fost respectate prevederile inscrise in aviz coroborat cu valabilitatea Licentei de explorare, in caz contrar acesta isi pierde valabilitatea.

**2. În timpul exploatării:**

**a) condiţiile necesare a fi îndeplinite în funcţie de prevederile actelor normative specifice:**

Legea minelor nr. 85/2003 cu modificările și completările ulterioare;

Ordinul MMSC nr. 2881/2013 comun cu Ordinul A.N.R.M. nr. 202/2013 şi cu Ordinul ME nr. 2348/2013 pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere;

Ordonanţa de urgenta a Guvernului nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare şi a normelor privind protecţia mediului;

Legea nr. 104/2011 privind calitatea aerului înconjurător;

Legea apelor nr. 107/1996 cu modificările şi completările ulterioare;

Legea nr. 211/2011 privind regimul deşeurilor, cu modificările si completările ulterioare;

H.G. nr.235/2007 privind gestionarea uleiurilor uzate;

H.G. nr.1132/2008 privind regimul bateriilor şi acumulatorilor şi al deşeurilor de baterii şi acumulatori;

H.G. nr.856/2002 privind evidenţa gestiuniii deşeurilor şi pentru aprobarea listei cuprinzând deşeurile, inclusiv deşeurile periculoase;

H.G. 856/2008 privind gestionarea deșeurilor din industriile extractive;

Codul Silvic aprobat cu modificări şi completări prin Legea nr. 46/2008, cu modificările și completările ulterioare;

Valoarea admisă a zgomotului la limita incintei industriale nu va depăşi nivelul de presiune acustică continuu echivalent ponderat A :LAeqT 65 dB(A), conform *SR* 10009/2017;

Respectarea normelor impuse prin legislaţia specifică din domeniul calităţii aerului

managementului apei, managementului deşeurilor, zgomot, protecţia naturii;

Asigurarea resurselor financiare pentru lucrările de refacere a mediului rezultate din

proiectele tehnice.

**b) condiţii care reies din raportul privind impactul asupra mediului, respectiv din cerinţele legislaţiei comunitare specifice, după caz:**

Executarea lucrărilor de exploatare a rezervelor de lignit strict în perimetrul avizat de către Agenţia Naţională pentru Resurse Minerale şi supus procedurii de evaluare a impactului ce a stat la baza emiterii prezentului acord de mediu;

Respectarea tehnologiei de exploatare şi a elementelor geometrice ale treptei de exploatare;

Activităţile de manipulare a carburanţilor, precum şi cele de reparare sau întreţinere a utilajelor se vor face numai pe platforme special amenajate;

Dotarea punctului de lucru cu recipiente pentru colectarea şi depozitarea deşeurilor menajere;

Deşeurile reciclabile se vor depozita temporar în spaţii special amenajate şi se vor preda firmelor autorizate;

Stropirea drumurilor de acces în perioadele secetoase;

Instruirea personalului care va activa în punctul de lucru privind măsurile de prevenire şi stingere a incendiilor şi măsurilor de protecţie a mediului;

Se vor limita vibraţiile produse de funcţionarea utilajelor din haldă la un nivel nepericulos pentru stabilitatea taluzului;

- Circulaţia utilajelor numei pe traseele şi căile special amenajate, pentru evitarea afectării unor suprafeţe suplimentare de teren.

**c) pentru instalaţiile care intră sub incidenţa legislaţiei privind emisiile industriale:**

Proiectul nu intră sub incidenţa legislaţiei privind prevenirea şi controlul integrat al poluării.

**d) respectarea normelor impuse prin legislaţia specifică din domeniul calităţii aerului, managementul apei, gestionării deşeurilor, zgomot, protecţia naturii:**

- emisii de poluanți în aer:

- conform STAS 12574-87, concentrația maximă admisibilă a pulberilor sedimentabile nu va depăși valoarea de 17 mg/m2/lună;

- noxe - generate de arderea carburanților în motoarele utilajelor și mijloacelor de transport: oxizi de azot (NO2), compuși organici volatili (COV), oxiz de carbon (CO), oxizi de sulf (SO2), pulberi

- zgomotul – generat de motoarele utilajelor și ale mijloacelor de transport. Nivelul maxim admis la limita incintei carierei va fi de 65 dB.

- deșeuri generate în timpul exploatării: deșeuri menajere, deșeuri metalice feroase și neferoase, acumulatori auto uzați, deșeuri de cauciuc, uleiuri uzate, ambalaje. Deșeurile se vor stoca în mod corespunzător, pe tipuri de deșeuri (se interzice amestecarea lor) și se vor preda periodic, firmelor autorizate pentru colectare-valorificare-eliminare.

**e) condiţiile prevăzute în avizul de gospodărire a apelor nr. 27/03.04.2020 eliberat de A.B.A. JIU.**

**3.** **În timpul închiderii, demolării, dezafectării, refacerii mediului şi postînchidere:**

**a) condiţiile necesare a fi îndeplinite la închidere/demolare/dezafectare:**

La încetarea activităţii, beneficiarul va actualiza Planul de refacere a mediului, în baza căruia se va reactualiza Proiectul tehnic de refacere a mediului impus de Legea 85/2003 (Legea minelor) cu completările şi modificările ulterioare. Soluţiile tehnice propuse, se vor analiza şi aviza de către A.N.R.M. Bucureşti şi A.P.M. Mehedinti.

În cadrul perimetrului Valea lui Milcu nu se vor realiza activităţi de dezafectare, deoarece nu vor exista pe amplasament construcţii fixe.

Singura activitate este aceea de retragere a utilajelor ce au susţinut activitatea explorare şi exploatare experimentală a resurselor de lignit.

**b) condiţii pentru refacerea stării iniţiale/reabilitare în vederea utilizării ulterioare a terenului:**

Din punct de vedere al potenţialului agricol, terenul ocupat de exploatarea experimentală se încadrează în categoria de terenuri extravilane, arabile.

În perioada de execuţie a lucrărilor de exploatare experimentală, în perimetrul Valea lui Milcu, se are în vedere executarea unor lucrări specifice pentru protecţia mediului şi de reconstrucţie ecologică a zonelor afectate, respectiv următoarele:

*Reconstrucţia ecologică a zonelor afectate de exploatarea experimentală* implică realizarea următoarelor lucrări:

* + reprofilarea taluzelor: 2.451 m³;
  + depunere de rambleu pe vatră şi compactare: 85.000 m³;
  + nivelarea suprafeţei vetrei: 6.830 m²;
  + aşternere sol vegetal în grosime de 0,15 m: 6.830 m²;
  + înierbarea suprafeţelor: 15.000 m²;
  + udarea însămânţărilor: 15.000 m².

*Reconstrucţia ecologică a zonelor afectate de halda temporară de steril* implică realizarea următoarelor lucrări:

* + nivelarea suprafeţei: 7.000 m²;
  + aşternere sol vegetal în grosime de 0,15 m: 7.000 m²;
  + înierbarea suprafeţelor: 7.000 m²;
  + udarea însămânţărilor: 7.000 m².

La finalul lucrărilor de exploatare experimentală, în cazul în care societatea nu va dori continuarea lucrărilor în faza de exploatare în baza unei licenţe de exploatare, conform art. 18 şi 20 din Legea minelor nr. 85/2003, această incintă va fi dezafectată şi redată în folosinţă conform încadrării iniţiale (arabil).

*Reconstrucţia ecologică a zonelor afectate de organizarea de şantier* se va efectua cu următoarele lucrări:

* + demontarea baracamentelor, transportul şi relocarea acestora: 5,0 t;
  + excavarea şi încărcarea stratului de balast sau piatră spartă: 150 m³;
  + nivelarea suprafeţei: 500 m²;
  + aşternere sol vegetal în grosime de 0,15 m: 500 m²;
  + înierbarea suprafeţelor: 500 m²;
  + udarea însămânţărilor: 500 m².

Execuţia acestor lucrări are scopul de a realiza pe de-o parte o armonizare corectă cu cadrul natural înconjurător din imediata vecinătate a terenurilor supuse reconstrucţiei ecologice, iar pe de altă parte creşterea stabilităţii terenului şi evitarea fenomenului de eroziune şi alunecare a terenului.

**V.** **Informaţii cu privire la procesul de consultare a autorităţilor cu responsabilităţi în domeniul protecţiei mediului (participante în comisiile de analiza tehnică)**

Autoritățile cu responsabilități în domeniul protecției mediului au fost consultate si si-au exprimat punctul de vedere in cadrul sedintei Comisiei de analiza tehnica din data de 19.03.2020 – etapa de incadrare.

Pentru fiecare etapa din procedura au fost solicitate si primite puctele de vedere ale membrilor CAT.

**VI. Informaţii cu privire la procesul de participare a publicului în procedura derulată:**

• când şi cum a fost informat publicul, pe etape ale procedurii derulate;

Publicul a fost informat in toate etapele procedurii derulate prin anunturi in ziare locale si pe site-ul A.P.M. Mehedinti

a) depunerea solicitării:

Anunţul public privind depunerea solicitării acordului de mediu în ziarul Obiectiv mehedintean în data de 27.02.2020, la sediul Primăriei Brosteni în 24.02.2020 şi pe pagina de internet a A.P.M. Mehedinti 24.02.2020;

Punerea la dispoziţia publicului a Memoriului de prezentare pe pagina de internet a A.P.M. Mehedinti în data de 24.02.2020

b) etapa de încadrare:

Anunţul public al deciziei etapei de încadrare a proiectului dat de către titularul proiectului în ziarul Obiectiv mehedintean în data de 26.03.2020, la sediul Primăriei Brosteni din 19.03.2020 şi pe pagina de internet a A.P.M. Mehedinti 27.03.2020

Publicarea proiectului deciziei de încadrare în data de 27.03.2020

Publicarea îndrumarului privind aspectele ce trebuie tratate în Studiul de evaluare a impactului asupra mediului pe pagina de internet a A.P.M. Mehedinti în data de 27.04.2020

Punerea la dispoziţia publicului a Studiului de evaluare a impactului asupra mediului pe pagina de internet a A.P.M. Mehedinti în data de 19.05.2020

c) dezbaterea publică**:**

Anunț public privind dezbaterea publică titular la: primăria Brosteni nr. 2055/15.05.2020, Obiectiv mehedintean în data de 28.05.2020

Afișare anunt dezbatere publică pe site-ul APM Mehedinti în data de 28.05.2020

d) decizia de emitere a acordului:

Anunţul Deciziei de emitere a acordului de mediu dat de către titularul proiectului în ziarul Obiectiv mehedintean din 26.06.2020, la sediul Primăriei Brosteni în data de 22.06.2020.

Raportul la studiul de impact asupra mediului a fost elaborat de **IPROMIN** S.A. BUCURESTI, avand pozitia nr. 208 in Registrul National al Elaboratorilor de Studii pentru Protectia Mediului si postat pe site-ul A.P.M. Mehedinti spre consultare.

Publicul interesat si-a putut exprima opiniile in cadrul sedintei de dezbatere publica, din data de 17.06.2020 la sediul primariei Brosteni.

Pe toata perioada derularii procedurii **nu s-au primit propuneri/observaţii din partea publicului** referitoare la proiect.

**VII. Concluziile consultărilor transfrontaliere**- Datorită distanţei până la graniţa cu Bulgaria (cca. 65 km) şi Serbia (cca. 30 km) şi a măsurilor de protecţie propuse, se poate afirma că nu există riscul să se producă impact transfrontier.

**VIII.** **Planul de monitorizare a mediului, cu indicarea componentelor de mediu care urmează a fi monitorizate, a periodicităţii, a parametrilor şi a amplasamentului ales pentru monitorizarea fiecărui factor:**

1. **în timpul realizării proiectului:**

În perioada de realizare a lucrărilor de pregătire a câmpului minier se va face o monitorizare a cantității de sol fertil recuperat. De asemenea se va ține o evidență a cantităților de substanțe toxice și /sau periculoase utilizate (motorina, uleiuri minerale), precum și a cantităților de deșeuri menajere și tehnologice rezultate.

1. **în timpul exploatării proiectului:**

Pentru limitarea efectelor negative accidentale generate de activitatea de deschidere microcarieră experimentală, în perioada derulării programului de exploatare a resurselor de lignit, S.C. MILARIMAR S.R.L. va implementa un sistem de monitorizare a factorilor de mediu, astfel:

* + monitorizarea factorului de mediu *aer*:
  + determinarea concentraţiilor indicatorilor specifici în aerul ambiental astfel încât să fie respectate prevederile Legii nr. 104/15.06.2011 privind calitatea aerului înconjurător;
  + prin observaţii directe se va urmări calitatea aerului, respectiv cantitatea gazelor de eşapament şi cantitatea de pulberi antrenate de utilaje;
  + controlul emisiilor de gaze de combustie de la motoarele termice şi menţinerea maşinilor şi utilajelor în cadrul parametrilor prevăzuţi de fabricant şi utilizarea în principal a maşinilor echipate cu dispozitive cu catalizator, în perimetrul de exploatare experimentală şi pe drumurile de acces;
  + monitorizarea pulberilor în suspensie la limita perimetrului de exploatare experimentală, astfel încât societatea să ia măsurile tehnice corespunzătoare pentru diminuarea şi reducerea oricărui tip de poluare sau de efecte negative asupra mediului din zonele învecinate;
  + urmărirea nivelului emisiilor de pulberi sedimentabile în perimetru şi pe drumurile de transport
  + monitorizarea factorilor de mediu *sol şi subsol*:
  + urmărirea modului de încadrare a lucrărilor de exploatare experimentală a lignitului în limitele perimetrului minier aprobat de către A.N.R.M.;
  + urmărirea activităţii utilajelor din dotare pentru evitarea scurgerilor de produse petroliere care ar afecta proprietăţile solului, iar în cazul producerii unor astfel de incidente se vor utiliza substanţe neutralizante pentru reducerea efectelor negative;
  + se va urmări respectarea cu stricteţe a tehnologiei de derocare în cadrul microcarierei experimentale pentru evitarea generării unor alunecări de teren datorită pierderii stabilităţii taluzelor microcarierei experimentale;
  + urmărirea modificărilor de relief datorate extracţiei lignitului, astfel încât să se evite posibilitatea apariţiei unor alunecări de teren;
  + urmărirea stabilităţii versanţilor din zonele limitrofe (gradul de eroziune);
  + controlul lucrărilor de gestionare a apelor pluviale;
  + controlul gradului de fisurare şi al stabilităţii taluzelor excavaţiei, a depozitului temporar de sol vegetal etc.;
  + periodic se vor executa măsurători topografice pentru urmărirea modului de încadrare a lucrărilor în proiectul de exploatare experimentală
  + monitorizarea factorului de mediu *apă*:
  + controlul lucrărilor de gestionare a apelor pluviale colectate şi evacuate din amplasament;
  + controlul lucrărilor de gestionare a deşeurilor precum şi manevrarea utilajelor pentru evitarea contaminării apelor subterane cu produse petroliere
  + monitorizarea factorului de mediu *biodiversitate*:
  + se va urmări ca lucrările de exploatare experimentală să fie executate numai în perimetrul aprobat astfel încât afectarea ecosistemul zonei să fie diminuată cât mai mult posibil şi redusă în limitele stabilite prin proiect;
  + monitorizarea pulberilor în suspensie şi a nivelului de zgomot şi vibraţii la limita microcarierei experimentale, astfel încât societatea să ia măsurile tehnice corespunzătoare pentru diminuarea şi reducerea oricărui tip de poluare sau de efecte asupra biodiversităţii din zonele învecinate;
  + monitorizarea calităţii solului prin urmărirea stării de vegetaţie a culturilor ierboase pe suprafeţele afectate;
  + monitorizarea gradului de armonizare corectă cu cadrul natural înconjurător din imediata vecinătate a terenurilor în care se desfăşoară activitatea minieră
  + monitorizarea *nivelului zgomotului şi vibraţiilor*:
  + se va urmări ca lucrările de exploatare experimentală să fie executate numai în perimetrul de explorare astfel încât afectarea zonei să fie diminuată cât mai mult posibil şi redusă în limitele stabilite prin Licenţa de explorare.

- valoarea admisă a zgomotului la limita perimetrului nu va depăşi nivelul de presiune acustică continuu echivalent ponderat A :LAeqT 65 dB(A), conform SR 10009/2017 –Acustica – Limite admisibile ale nivelului de zgomot din mediul ambiant

**c) în timpul închiderii/dezafectării, refacerii mediului şi postînchidere:**

La finalul programului de exploatare, pe o perioadă de minimum 1 an, S.C. MILARIMAR S.R.L. va asigura monitorizarea factorilor de mediu şi a lucrărilor de reconstrucţie ecologică, urmărindu-se în principal:

* + montarea unor reperi topografici pentru urmărirea stabilităţii taluzelor microcarierei experimentale;
  + eficienţa lucrărilor de acoperire cu sol vegetal şi înierbare;
  + dezvoltarea vegetaţiei plantate.

*Se vor respecta conditiile prevazute in Avizul de gospodarire a apelor nr. 27/03.04.2020 emis de A.N.A.R. -A.B.A. Jiu.*

Se vor respecta prevederile Legii Apelor nr. 107/1996, cu completarile si modificarile ulterioare.

Documentatia depusa face parte integranta din prezentul act de reglementare.

La finalizarea lucrarilor de executie titularul este obligat sa notifice APM Mehedinti in vederea verificarii respectarii tuturor conditiilor impuse prin acordul de mediu, conform prevederilor din Legea nr. 292/2018 privind evaluarea impactului anumitor proiecte publice.

Raspunderea pentru corectitudinea datelor puse la dispozitia autoritatii competente pentru protectia mediului si a publicului revine titularului de proiect.

Prezentul acord de mediu este valabil pe toată perioada de realizare a proiectului, iar în situaţia în care intervin elemente noi, necunoscute la data emiterii acordului, sau se modifică condiţiile care au stat la baza emiterii acestuia, titularul proiectului are obligaţia de a notifica autoritatea competentă emitentă.

Nerespectarea prevederilor prezentului acord atrage suspendarea şi anularea acestuia, după caz.

Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

Întocmit,

Eugenia CHICET